A BIZOTTSÁG HATÁROZATA
(2005. március 8.)
az egyes szlovéniai hús- és tejágazati létesítmények javára átmeneti intézkedések megállapításáról szóló 2004/475/EK határozat módosításáról
(az értesítés a B(2005) 518. számú dokumentummal történt)
(EGT vonatkozású szöveg)
(2005/193/EK)
AZ EURÓPAI KÖZÖSSÉGEK BIZOTTSÁGA
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak 42. cikkére,
mivel:
(1)
A 2004/475/EK bizottsági határozat (1) elfogadása óta a közösségi jogszabályoknak való teljes megfelelésig átmeneti időszakot élvező létesítmények helyzetében változás történt.
(2)
Egy húsüzem 2004. december 31-én megszüntette tevékenységét.
(3)
A jegyzékben szereplő átalakulóban lévő létesítmények közül egy tejüzem nagy kapacitású létesítményként megszünteti tevékenységét. Csökkenteni fogja termelését a korlátozott kapacitású létesítményekre vonatkozó közösségi jogszabályok rendelkezéseinek való megfelelés céljából. Következésképpen törölni kell az átalakulóban lévő létesítmények jegyzékéből.
(4)
A jegyzékben szereplő átalakulóban lévő létesítmények közül három húsipari létesítmény jelentős erőfeszítést tett új létesítmények építésére. Mindazonáltal kivételes technikai akadályok miatt ezek a létesítmények nincsenek abban a helyzetben, hogy az előírt határidőig befejezzék a fejlesztési folyamatot. Ennélfogva további időbeli haladék engedélyezése indokolt számukra a fejlesztési folyamat befejezéséhez.
(5)
Következésképpen a 2004/475/EK határozat mellékletét ennek megfelelően módosítani kell. Az egyértelműség érdekében a melléklet helyébe egy új mellékletnek kell lépnie.
(6)
Az ebben a határozatban foglalt intézkedések összhangban vannak az Élelmiszerlánc és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/475/EK határozat mellékletének helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2005. március 8-án.